stanford-oval/wikipedia huggingface dataset:
Yoshino (1892)

| Yoshino / 吉野 |
| --- | --- |
 Yoshino vuonna 1892.

Aluksen vaiheet
Rakentaja:  Armstrong Whitworth, Elswick
Kölinlasku:  helmikuu 1882
Laskettu vesille:  20. joulukuuta 1892
Palveluskäyttöön:  30. syyskuuta 1893
Poistui palveluskäytöstä:  upposi 15. toukokuuta 1904
Tekniset tiedot
Uppouma:  4 217 t
Pituus:  109,72 m
Leveys:  14,17 m
Syväys:  5,18 m
Koneteho:  15 000 hv
Nopeus:  23 solmua
Miehistöä:  369
Aseistus
Aseistus:  4 × 6″/L40-tykkiä 8 × 4,7″ tykkiä 22 × QF 3 naulan Hotchkiss -tykkiä 5 × 14″ torpedoputkea
Yoshino (jap. 吉野) oli keisarillisen Japanin laivaston joulukuussa 1892 vesillelaskettu panssarikansiristeilijä. Alus upposi kolaroituaan toisen aluksen kanssa 15. toukokuuta 1904.
Valmistus

Alus tilattiin Armstrong Whitworthilta Elswickistä osana vuoden 1891 hankintoja ja sen köli laskettiin helmikuussa 1892 telakkanumerolla 596. Alus laskettiin vesille vielä saman vuoden lopulla 20. joulukuuta ja se valmistui 30. syyskuuta 1893.
Alus oli tyypillinen Elswickistä valmistunut risteilijä, jossa oli teräksinen vesitiiviisiin osastoihin jaettu runko, matala etukansi, yksi savuhormi ja kaksi mastoa. Aluksen keula oli vahvistettu kestämään törmäykset. Se oli Sir Philip Wattsin suunnittelema paranneltu versio Argentiinan laivastolle toimitetusta ARA Veinticinco de Mayosta.
Palvelus

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese cruiser Yoshino
Jo ennen ensimmäisen Kiinan ja Japanin sodan alkamista Yoshino, Naniwa ja Akitsushima kohtasivat 25. heinäkuuta 1894 Korean rannikolla Kiinan laivaston osaston. Seuranneessa taistelussa upotettiin tykkivene Kwang Yi ja kuljetusalus SS Kowshing sekä vallattiin tykkivene Tsao Kiang. Sodanjulistamisen jälkeen Yoshino osallistui amiraali Tsuboi Kozon lippulaivana Jalujoen taisteluun 17. syyskuuta 1894. Kozon lentävän osaston muut alukset olivat Takachiho, Naniwa ja Akitsushima. Taistelussa alus osallistui Kiinan laivaston risteilijöiden Jingyuen ja Zhiyuan upottamiseen sekä vaurioitti pahoin risteilijä Laiyuania. Alus osallistui myöhemmin Taiwanin maihinnousun tukemiseen sekä Cihoun linnakkeen pommittamiseen.
Venäjän–Japanin sodan alkaessa Yoshino osallistui Port Arthurin taisteluun. Sakeassa sumussa panssariristeilijä Kasuga törmäsi aluksen vasempaan kylkeen puhkaisten konehuoneen. Yoshino kaatui upoten 15. toukokuuta 1904 vieden mukanaan 319 miestä. Ainoastaan yhdeksäntoista miehistönjäsentä pelastui. Onnettomuuden jälkeen Japanin laivasto poisti törmäyskeulat aluksistaan.
Käännös suomeksi
Yritysjohdon taloustiede

Yritysjohdon taloustiede (engl. managerial economics) tarkastelee, miten yritykset ja niiden johto ja työntekijät tekevät taloudellisia valintoja ja käyttävät taloudellisia voimavaroja, kun niitä ei ole rajattomasti käytettävissä. Yritysjohdon taloustiede auttaa hahmottamaan liiketaloudellisten päätöksenteko-ongelmien luonnetta. Perinteinen näkökulma yritysjohdon taloustieteeseen on, että se on liikkeenjohdon näkökulmaa korostavaa ja rationaalista päätöksentekoa hyödyntävää soveltavaa mikrotaloustiedettä.
Kirjallisuutta

Png, I. & Lehman, D.: Managerial Economics.  Blackwell Publishing, 2015.  ISBN 978-140-51-6047-6
Yorkin linna

| Yorkin linna |
| --- | --- |
 Clifford's Tower
Sijainti:  York, Yhdistynyt kuningaskunta
Koordinaatit:  53°57′21″N, 1°4′48″W
Rakennustyyppi:  Linna
Omistaja:  English Heritage, York Museums Trust
Julkisivumateriaali:  Kalkkikivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Yorkin linna on Yorkin kaupungissa sijaitseva keskiaikainen linnoitus. Se rakennettiin vuonna 1068 Vilhelm Valloittajan käskystä.
Linna paloi maan tasalle vuonna 1190 tapahtuneessa pogromissa, jossa kuoli 150 paikallista juutalaista. Richard de Malbis, joka oli velkaa juutalaiselle rahanlainaajalle, käytti hyväkseen tulipaloa kiihottaakseen kansanjoukon juutalaisia vastaan, jotka pakenivat linnan suojiin. Henrik III rakennutti linnan uudestaan puusta.
Linnasta tuli vankila vuonna 1825 ja uudemmat vankilarakennukset purettiin vuonna 1935.
Historia

Kuningas Henrik III määräsi vuonna 1245, että linna oli jälleenrakennettava täydellisesti. Seuraavien parin vuosikymmenen aikana rakennettiin kehämuuri torneilla ja kahdella portilla, sekä päälinna kokonaan kivestä.
Nykytila

Vuonna 1978 Clifford's Towerin juurella paljastettiin muistolaatta juutalaisvainon uhreille. Tätä ennen keskiaikaista joukkomurhaa, jonka 800-vuotismuistojuhlaa vietettiin vuonna 1990, ei tunnettu juuri ollenkaan. Keskustorniin kului kaikkiaan noin 2 600 puntaa.
Aiheesta muualla

Kuvia tai muita tiedostoja aiheesta Yorkin linna Wikimedia Commonsissa
Pienoismalli linnasta 1300-luvulla.
Räjähdys tuhosi Clifford's Towerin vuonna 1684 jättäen vain seinät paikalleen.
Kenzō Yokoyama

| Henkilötiedot |
| --- | --- | --- |
Syntymäaika: 21. tammikuuta 1943
Syntymäpaikka: Saitama, Japani
Pelipaikka: Maalivahti
Seurat
| Vuodet | Seura | O (M) |
| 1966–1977 | Mitsubishi Motors |  |
Maajoukkue
| 1964–1974 | Japani | 49 (0) |
| Mitalit> Maa:  Japani. Olympialaiset .Miesten jalkapallo | Mitalit> Maa:  Japani. Olympialaiset .Miesten jalkapallo | Mitalit> Maa:  Japani. Olympialaiset .Miesten jalkapallo | Maa:  Japani> .Miesten jalkapallo |
| --- | --- | --- | --- |
|  Pronssia | México 1968 | joukkuekilpailu |  |
Kenzō Yokoyama (jap. 横山 謙三; s. 21. tammikuuta 1943 Saitama, Japani) on japanilainen jalkapalloilija, pelipaikaltaan maalivahti.
Jalkapallomaajoukkue

Yokoyama edusti Japanin maajoukkuetta vuosina 1964–1974. Hän osallistui muun muassa vuosien 1964 ja 1968 kesäolympialaisiin, joista jälkimmäisissä Japani saavutti pronssia.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1964 | 1 | 0 |
| 1965 | 4 | 0 |
| 1966 | 6 | 0 |
| 1967 | 5 | 0 |
| 1968 | 3 | 0 |
| 1969 | 3 | 0 |
| 1970 | 12 | 0 |
| 1971 | 6 | 0 |
| 1972 | 3 | 0 |
| 1973 | 2 | 0 |
| 1974 | 4 | 0 |
| Yhteensä | 49 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 1964
1 Hosaka |
2 Katayama |
3 M. Miyamoto |
4 Hiraki |
5 Yamaguchi |
6 Suzuki |
7 Kami |
8 Kamata |
9 Tomizawa |
10 Ogi |
11 Mori |
12 Kawabuchi |
13 Yaegashi |
14 Watanabe |
15 Kamamoto |
16 T. Miyamoto |
17 Tsugitani |
18 Sugiyama |
21 Yokoyama |
Valmentaja Naganuma
Japanin joukkue – Jalkapallo kesäolympialaisissa 1968
1 Yokoyama |
2 Katayama |
3 M. Miyamoto |
4 Yamaguchi |
5 Kamata |
6 Suzuki |
7 Tomizawa |
8 Mori |
9 Ogi |
10 Yuguchi |
11 Yaegashi |
12 T. Miyamoto |
13 Watanabe |
14 Kuwahara |
15 Kamamoto |
16 Matsumoto |
17 Sugiyama |
18 Hamazaki |
Valmentaja Naganuma
Japanin joukkue – Jalkapallon AM-kilpailut 1988
1 Tsuchida |
2 Ueno |
3 Horiike |
4 Taguchi |
5 Sakakura |
6 Motoyoshi |
7 Ihara |
8 Ōtake |
9 Shirasawa |
10 Oenoki |
11 Ikenoue |
12 Nakayama |
13 Kurosaki |
14 Noda |
15 Minoguchi |
16 Maeda |
17 Sukigara |
18 Matsuyama |
19 Sanada |
20 Takagi |
Valmentaja Yokoyama
Japanin jalkapallomaajoukkueen päävalmentajat
Sasaki (1921) • Nishida (1923) • Yamada (1925) • Suzuki (1930) • Takenokoshi (1934) • Suzuki (1936) • Takenokoshi (1938–40) • Kudō (1942) • Ninomiya (1951) • Takenokoshi (1951–56) • Takahashi (1957) • Kawamoto (1958) • Takenokoshi (1958–59) • Takahashi (1960–62) • Naganuma (1962–69) • Okano (1970–71) • Naganuma (1972–76) • Ninomiya (1976–78) • Shimomura (1979–80) • Watanabe (1980) • Kawabuchi (1980–81) • Mori (1981–85) • Ishii (1986–87) • Yokoyama (1988–91) • Ooft (1992–93) • Falcão (1994) • Kamo (1994–97) • Okada (1997–98) • Troussier (1998–02) • Zico (2002–06) • Osim (2006–07) • Okada (2007–10) • Hara (2010) • Zaccheroni (2010–14) • Aguirre (2014–15) • Halilhodžić (2015–18) • Nishino (2018) • Moriyasu (2018–)
Ystäväni, rakkaani

| Ystäväni, rakkaani> The Buddy System |
| --- | --- |

Ohjaaja:  Glenn Jordan
Käsikirjoittaja:  Mary Agnes Donoghue
Säveltäjä:  Patrick Williams
Kuvaaja:  Matthew F. Leonetti
Leikkaaja:  Arthur Schmidt
Pääosat:  Susan Sarandon Richard Dreyfuss Nancy Allen
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios
Ensi-ilta:  1984
Kesto:  106 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Ystäväni, rakkaani (The Buddy System) on 
Glenn Jordanin ohjaama romanttinen komediaelokuva vuodelta 1984. Siinä yksinhuoltajaäiti (Susan Sarandon) rakastuu poikansa koulukuraattoriin (Richard Dreyfuss), jolla on keksijänkykyjä ja joka haaveilee kirjailijan urasta.
Näyttelijät

| 0 | 1 | 2 |
| --- | --- | --- |
|  Richard Dreyfuss  | … |  Joe   |
|  Susan Sarandon  | … |  Emily Price   |
|  Nancy Allen  | … |  Carrie   |
|  Jean Stapleton  | … |  rouva Price   |
|  Wil Wheaton  | … |  Tim Price   |
|  Edward Winter  | … |  Jim Parks   |
|  Keene Curtis  | … |  tohtori Knitz   |
|  Milton Selzer  | … |  vuokraisäntä   |
|  F. William Parker  | … |  lakimies   |
Video-opas vuodelta 1994 antaa elokuvalle kaksi tähteä viidestä.
Käännös suomeksi
Ystäväsi aina

| Ystäväsi aina Meiju Suvas |
| --- | --- | --- |

Studioalbumin tiedot
 Äänitetty : 1994
 Julkaistu: 1994
 Formaatti: CD
 Kesto: 40.45
 Levy-yhtiö: Fazer Musiikki
Listasijoitukset
  Suomi: 32. (tammikuu 1994)
Meiju Suvaksen muut julkaisut
| Kaunotar ja kulkuri 1993 | Ystäväsi aina 1994 | Suomen parhaat 1994 |
Ystäväsi aina on suomalaisen Meiju Suvaksen studioalbumi vuodelta 1994.
Kappaleet

Ystäväsi aina (Amigos para siempre / Friends for life) – 4.02
Oma maailma (Summerfly) – 3.02
Kolmekymmentä ja risat – 2.41
Yön väistyessä (Manha de carnaval / Chanson d'orphee La (On aamua väistyvä yö)) – 4.02
Kun tanssimme näin – 3.18
Rakkauden enkeli – 3.00
Torero (levyllä: Torrero) – 3.50
Rakkauden vuosi (C'est irreparable) – 3.17
Hypnoosissa – 4.20
Kuin villit linnut – 3.12
Tunteet kuin lunta – 2.40
Hillityn villi mies – 2.55
Ytterbium(II)

| Ytterbium(II)fluoridi> Tunnisteet |
| --- | --- |
CAS-numero:  15192-18-4
Ominaisuudet
Molekyylikaava:  YbF2-
Moolimassa:  211,037 g/mol
Ulkomuoto:  harmaata tai harmaanvihreää kiinteää ainetta
Sulamispiste:  1 052 °C (1 325 K) 1 407 °C (1 680 K)
Kiehumispiste:  2 380 °C (2 653 K)
Liukoisuus veteen:  Ei liukene
  
Ytterbium(II)fluoridi tai ytterbiumfluoridi YbF2 on harvinaisen maametallin ytterbiumin epäorgaaninen yhdiste fluorin kanssa, jossa fluori esiintyy hapetusluvulla −I ja ytterbium +II.
Aiheesta muualla

PubChem: Ytterbium(2+);difluoride (englanniksi)
Lauri Ylönen

| Lauri Ylönen |
| --- | --- |

Henkilötiedot
Syntynyt: 23. huhtikuuta 1979 (ikä 45)
Muusikko
Taiteilijanimi:  Lintu («Птица») 
Aktiivisena:  1994–
Tyylilajit:  rock, house
Soittimet:  kitara, rummut, piano, syntetisaattori, laulu
Yhtyeet:  The Rasmus
Levy-yhtiöt:  Playground Music
Aiheesta muualla
www.laurimusic.com
  [ Muokkaa Wikidatassa ] [ ohje ]  
Lauri Johannes Ylönen (s. 23. huhtikuuta 1979 Helsinki) on The Rasmus -yhtyeen laulaja. Hän on tehnyt kaksi sooloalbumia ja soolokappaleita.
Ura

Lauri Ylönen aloitti pianon soiton harjoittelun viisivuotiaana ja on soittanut kitaraa 12-vuotiaasta asti. Rasmuksen noustessa pinnalle Ylönen oli vasta 16-vuotias Sibelius-lukion oppilas. Hän keskeytti pian koulunsa ehtiäkseen tehdä enemmän musiikkia.
Ensimmäinen yhtye, johon Ylönen kuului, oli hänen ja Eero Heinosen yhteinen yhtye, jossa Ylönen soitti rumpuja ja Heinonen bassoa. Aikaiseen Rasmukseen mukaan tuli myös Pauli Rantasalmi. Rantasalmi on yhä mukana The Rasmuksessa, mutta tuolloinen rumpali Janne Heiskanen erosi yhtyeestä vuonna 1999. Heiskasen tilalle rumpuja tuli soittamaan Aki Hakala. Yhtyeen nimen eteen tuli sekaannusten välttämiseksi artikkeli The, koska eräs DJ käytti musiikkihankkeessaan Rasmus-nimeä.
Vuonna 2006 Ylönen ansaitsi eniten suomalaisista kulttuurihenkilöistä: 770 000 euroa ansiotuloa ja 3 800 euroa pääomatuloa. Ylönen oli kovatuloisin kulttuuri-ihmisistä myös vuonna 2005, jolloin hänen tulonsa olivat 919 000 euroa. Veroja hän maksoi niistä yli puolet. Lauri Ylönen on myös Boneless-Skeletor Oy:n toimitusjohtaja sekä hallituksen jäsen.
Ylönen esiintyy Kwanin kappaleella ”Chillin’ At The Grotto” yhdessä Siiri Nordinin (Killer) kanssa. Hän esiintyy myös Apocalyptican kappaleissa ”Life Burns” ja ”Bittersweet”, joista jälkimmäisessä esiintyy myös HIM:n laulaja Ville Valo.
Ylönen ryhtyi 2010-luvulla myös asuintalojen suunnittelijaksi. Hän suunnitteli MTV:n kanavilla vuonna 2017 nähdyissä ohjelmissa Laurin talot design-taloja suomalaisille julkkiksille. Talojen lisäksi hän on suunnitellut kuoseja Vallilalle ja sohvan Iskulle.
Suunnittelutyötä Ylönen teki Alvardag-yrityksensä kautta. Ylönen myi osuutensa tappiollisesta Alvardagista 2020 ja erosi sen hallituksesta. Yritys sai uuden nimen Ziegel & Brick, mutta sillä ei ollut 2020-luvulla juurikaan liiketoimintaa. Yhtiö hakeutui konkurssiin heinäkuussa 2024. Sen yhteenlasketut tappiot koko toiminta-ajalta olivat 3,15 miljoonaa euroa..
Ura > Sooloura

Ylönen julkaisi maaliskuussa 2011 ensimmäisen sooloalbuminsa, New Worldin. Hän soitti ensimmäisen kerran soolokappaleensa ”Heavyn” Emma-gaalassa helmikuussa 2011. Saman vuoden kesäkuussa julkaistiin toinen single, ”In The City”.
Vuonna 2014 Ylönen julkaisi toisen sooloalbuminsa nimeltään Amanda. Albumin ensimmäinen single ”She’s a Bomb” julkaistiin maaliskuussa. Toinen single "My Favorite Drug" julkaistiin toukokuussa.
Syksyllä 2018 Ylönen nähtiin Vain elämää -televisiosarjan yhdeksännellä tuotantokaudella.
Yksityiselämä

Lauri Ylönen alkoi vuonna 2004 seurustella PMMP-yhtyeen Paula Vesalan kanssa. Heillä on vuonna 2008 syntynyt Julius-poika. Vuonna 2014 Ylönen ja Vesala muuttivat poikansa kanssa Kalifornian Los Angelesiin. Saman vuoden marraskuussa Ylönen ja Vesala menivät naimisiin Las Vegasissa. Syyskuussa 2016 pariskunta ilmoitti eroavansa.
Nykyisin Ylönen asuu Honolulussa Havaijilla Yhdysvalloissa, ja hän on avoliitossa Katriina Mikkolan kanssa. Parille syntyi Oliver-poika joulukuussa 2017. Parin Ever-tytär syntyi lokakuussa 2021.
Keväällä 2024 uutisoitiin Ylösellä olevan ulosotossa 250 000 euroa. Ulosottosaatavia on perintätoimistolle, pankille ja yritysrahoitusyhtiölle.
Ylönen harrastaa skeittausta, veneilyä ja BMX-pyöräilyä.
Aiheesta muualla

Laurin sooloprojektin kotisivut. (englanniksi)
Lauri Ylönen lauluntekijänä - Fono.fi
Kuusi kuvaa Lauri Ylösen elämästä 27.2.2022 Yle Radio 1
| n k The Rasmus |
| --- | --- |
 Lauri Ylönen  Aki Hakala  Emilia Suhonen  Eero Heinonen Janne Heiskanen  Pauli Rantasalmi 
Studioalbumit:  Peep  Playboys  Hell of a Tester  Into  Dead Letters  Hide from the Sun  Black Roses  The Rasmus  Dark Matters  Rise 
Kokoelmat:  Hell of a Collection  Best of 2001–2009 
EP:t:  1st  2nd  3rd 
Singlet:  ”Blue”  ”Kola”  ”Playboys”  ”Ice”  ”Liquid”  ”Swimming with the Kids”  ”F-F-F-Falling”  ”Chill”  ”Madness”  ”Heartbreaker/Days”  ”In the Shadows”  ”In My Life”  ”First Day of My Life”  ”Funeral Song”  ”Guilty”  ”No Fear” ”Immortal”  ”Sail Away”  ”Shot”  ”Keep Your Heart Broken”  ”Livin' in a World Without You”  ”Justify”  ”Ghost of Love”  ”October & April”  ”I'm a Mess”  ”Stranger”  ”Mysteria”  ”Paradise”  ”Silver Night”  ”Nothing”  ”Wonderman”  ”Something in the Dark”  ”Jezebel”  ”Rise”  ”Fireflies” 
DVD:t:  Live Letters 
Muuta:  The Rasmuksen diskografia 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Suomi (KANTO)  Tšekki 
Taiteenala:  MusicBrainz 
Henkilöt:  Ritva  Elonet  Yle 
Muut:  Europeana  Hufvudstadsbladet
Ytterbium(II)

| Ytterbium(II)kloridi |
| --- | --- |

Tunnisteet
CAS-numero:  13874-77-6
PubChem CID:  83785 ja 518832
Ominaisuudet
Molekyylikaava:  YbCl2
Moolimassa:  243,95 g/mol
Ulkomuoto:  Vihreitä kiteitä
Sulamispiste:  720 °C (993 K)
Kiehumispiste:  1 900 °C (2 170 K)
Tiheys:  5,27 g/cm3
Liukoisuus veteen:  reagoi
Ytterbium(II)kloridi YbCl2 on alkuaine ytterbiumin epäorgaaninen yhdiste kloorin kanssa, jossa kloori esiintyy hapetusluvulla −I ja ytterbium +II. Se oli ensimmäinen tunnettu ytterbiumin +II-hapetusluvun yhdiste; useimmiten ytterbium muodostaa Yb3+-ioneja. Ytterbium(II)kloridia valmistivat ensimmäisinä vuonna 1929 W. K. Klemm ja W. Schuth pelkistämällä ytterbium(III)kloridia YbCl3 vedyllä:
Kuten muutkin Yb2+-yhdisteet ja useat alhaisen hapetusluvun harvinaiset maametallit, se on voimakas pelkistin. Se on epästabiili vesiliuoksissa pelkistäen veden vetykaasuksi. Huoneenlämpötilassa YbCl2 on  kiinteä aine joka muodostaa vihreitä tai keltavihreitä kiteitä, joiden rombinen kiderakenne on samankaltainen kuin strontiumkloridilla (SrCl2), dysprosium(II)kloridilla (DyCl2) tai tulium(II)kloridilla (TmCl2).
Aiheesta muualla

PubChem: Ytterbium dichloride (englanniksi)
Tokugawa Yoshinobu

| Tokugawa Yoshinobu> 徳川 慶喜 |
| --- | --- |

15. Tokugawa-shōgun
 1866–1868  
Edeltäjä:  Tokugawa Iemochi
Henkilötiedot
Syntynyt: 28. lokakuuta 1837 Edo, Tokugawa-shōgunaatti
Kuollut: 22. tammikuuta 1913 (75 vuotta) Tokio, Japanin keisarikunta
Tiedot
 Nimikirjoitus
Tokugawa Yoshinobu (jap. 徳川 慶喜, 28. lokakuuta 1837 Edo, Tokugawa-shōgunaatti – 22. tammikuuta 1913 Tokio, Japanin keisarikunta), myös Tokugawa Keiki sekä Hitotsubashi Keiki, oli Japanin viidestoista ja viimeinen Tokugawa-shōgun. Hänestä tuli shōgun vuonna 1866, mutta hän joutui luopumaan vallasta keisarin hyväksi Meiji-restauraatiossa 1867−1868.
Elämä > Varhainen elämä

Yoshinobu syntyi 28. lokakuuta 1837 Miton daimion Tokugawa Nariakin seitsemänneksi pojaksi. Mito oli yksi Tokugawa-suvun haaroista, ja kaukaisessa yhteydessä shōgunin perimykseen. Keiki adoptoitiin Hitotsubashin sukuun. Hitotsubashi oli yksi Tokugawa kadettisuvuista ja yksi shōgunin perimykseen kuuluvista sukuhaaroista. Adoption kautta Keiki nousi asemaan, josta hän voisi kohota shōguniksi.
Vuonna 1853 Matthew Perry saapui Japaniin mustien laivojensa kanssa ja vaati maata avaamaan rajansa. Shōgun Tokugawa Iesada kuoli 1858, ja Keiki asetettiin ehdolle hänen seuraajakseen. Miton vastustajat onnistuivat estämään Keikin pyrkimykset ja shōguniksi valittiin alaikäinen Tokugawa Iemochi. Keiki sekä hänen perheensä ja tukijansa asetettiin vuoteen 1862 kestäneeseen kotiarestiin. Hänet nimitettiin samana vuonna nuoren shōgunin holhoojaksi.
Elämä > Viimeinen shōgun

Keiki nujersi vuonna 1864 kapinoivan Chōshūn joukot. Kesällä 1866 Keiki johti bakufun joukot rangaistusretkelle Chōshūhun, mutta retki epäonnistui. Keiki käytti Iemochin kuolemaa taistelusta vetäytymisen tekosyynä. Keikistä tuli shōgun vuonna 1866. Shōguniksi nousun yhteydessä hän vaihtoi nimekseen Yoshinobu. Hän luopui vallasta 1867, mutta oletti saavansa johtavan asemansa takaisin, kun hallintoa uudistettaisiin. Vastustajat kuitenkin toimivat ennen uudistusten toteuttamista. Uudistuksia vaativat Chōshūn ja Satsuman samurait valtasivat Kioton palatsin 3. tammikuuta 1868 ja julistivat keisarillisen vallan palaututetuksi. Tätä seurasi Boshin-sotana tunnettu lyhyt sisällissota. Keisarilliset joukot valtasivat Edon, ja Keiki antautui. Vallan siirtymistä shōgunaatilta keisarille kutsutaan Meiji-restauraatioksi. Antautumisensa jälkeen Yoshinobu määrättiin kotiarestiin Mitoon. Vuonna 1902 Yoshinobulle myönnettiin prinssin (kōshaku) arvo. Tokugawa Yoshinobu menehtyi Tokiossa 22. marraskuuta 1913.
Aiheesta muualla

Kuvia tai muita tiedostoja aiheesta Tokugawa Yoshinobu Wikimedia Commonsissa
National Diet Library: Tokugawa Yoshinobu (englanniksi)
Encyclopedia Britannica: Tokugawa Yoshinobu (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Tokugawa Iemochi | Tokugawa-shōgun 1867–1868 | Seuraaja: – |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Japani  Tšekki  Alankomaat 
Tieteilijät:  CiNii 
Taiteenala:  Photographers' Identities 
Henkilöt:  DDB 
Muut:  Europeana  IdRef
Ytterbium(III)

| Ytterbium(III)kloridi |
| --- | --- |


Tunnisteet
CAS-numero:  (anhydraatti)19423-87-1 (heksahydraatti) 10361-91-8 (anhydraatti)19423-87-1 (heksahydraatti)
PubChem CID:  61510 ja 9860484
Ominaisuudet
Molekyylikaava:  YbCl3
Moolimassa:  279,398 g/mol (anhydraatti) 387,490 g/mol (heksahydraatti)
Ulkomuoto:  Valkoista jauhetta
Sulamispiste:  875 °C (1 148 K)
Kiehumispiste:  1 453 °C (1 726 K)
Tiheys:  2,57 g/cm3 (heksahydraatti)
Liukoisuus veteen:  17 g/100 mL
Ytterbium(III)kloridi YbCl3 on alkuaine ytterbiumin epäorgaaninen yhdiste kloorin kanssa, jossa kloori esiintyy hapetusluvulla −I ja ytterbium +III. Se on tärkeimpiä kaupallisesti saatavia Yb3+-ionien lähteitä ja siitä valmistetaan muita ytterbiumyhdisteitä. Kidevedettömän anhydraatin lisäksi tunnetaan heksahydraatti YbCl3·6H2O, joka muodostaa vihreitä hygroskooppisia kiteitä. Ytterbium(III)kloridia käytetään katalyyttinä joissain orgaanisen kemian reaktioissa. Sitä voidaan valmistaa ytterbium(III)oksidista lähtien reaktioilla:
Jos ytterbium(III)kloridia pelkistetään vedyllä, saadaan ytterbium(II)kloridia.
Aiheesta muualla

PubChem: Ytterbium(III) chloride (englanniksi)
Ympäristöliike

Ympäristöliike on ympäristökysymyksiin keskittynyt yhteiskunnallinen ja poliittinen liike joka toimii ympäristönsuojelun eteen. Suomessa ympäristöliikkeeseen liittyvinä kansalaisjärjestöinä voidaan pitää muun muassa Suomen luonnonsuojeluliittoa ja useita muita luontojärjestöjä. Rooman klubin vuonna 1972 julkaisemaa raporttia Kasvun rajat voidaan pitää yhtenä modernin ympäristöliikkeen syntyyn eniten vaikuttaneista dokumenteista.
Historiaa Suomessa

Suomen luonnonsuojeluaatteen lähtölaukauksena on usein pidetty tutkimusmatkailija A. E. Nordenskjöldin kirjoitusta ”Ehdotus valtiopuistojen perustamiseksi Pohjoismaihin” vuodelta 1880. Nordenskjöldin jälkeen kasvitieteen professori J. P. Norrlin kirjoitti vuonna 1898 harvinaisten lajien suojelusta ja pienten yksityisten rauhoitusalueiden perustamisesta. Ensimmäiset suojeluyhdistykset oli kuitenkin jo perustettu ennen tätä. Muun muassa Sakari Topelius perusti Helsinkiin jo vuonna 1870 lintujen suojeluun pyrkineen yhdistyksen. Vuonna 1880 näissä yhdistyksissä oli jo 30 000 jäsentä. Topelius oli myös perustamassa vuonna 1874 Helsingin eläinsuojeluyhdistystä.
DDT:n kieltäminen

DDT:n maine muuttui Rachel Carsonin vuoden 1962 kirjan Äänetön kevät  (engl. Silent Spring) myötä. Kirjassa Carson esitti joukon argumentteja, joiden pohjalta DDT kiellettiin varotoimenpiteenä.
Vihreät puolueet

Vihreät puolueet nousivat parlamenttiin ensiksi Saksan liittotasavallassa, jossa myös vihreät-nimitys vakiintui. Suomessa vihreän puolueen alku sijoittuu vuoteen 1979, kun syntyi kansanliike Koijärven lintujärven suojelemiseksi. Löyhästi järjestäytynyt liike sai vuoden 1983 vaaleissa eduskuntaan kaksi kansanedustajaa. Osin eduskunnan vihreiden taustajärjestöksi perustettiin 1987 Vihreä liitto, joka rekisteröityi puolueeksi 1988.
Kirjallisuutta

Telkänranta, Helena (päätoim.): Laulujoutsenen perintö: Suomalaisen ympäristöliikkeen taival.  Helsinki:  Suomen luonnonsuojeluliitto: WSOY, 2008.  ISBN 978-951-0-32428-8
Aiheesta muualla

Kuvia tai muita tiedostoja aiheesta Ympäristöliike Wikimedia Commonsissa
Ympäristöjohtaminen

Ympäristöjohtaminen on liikkeenjohdon ala, joka keskittyy ympäristönsuojelun ja yritystoiminnan leikkauspisteisiinselvennä. Ympäristöjohtaminen tukeutuu usein ympäristöjohtamisjärjestelmiin, joita ovat mm. ISO 14001 ja EMAS-järjestelmä. Ympäristöjohtaminen on kytköksissä yritysvastuun konseptiin ja voi ottaa huomioon myös sosiaalisen vastuun teemoja.